**Binali YILDIRIM** (naskiĝis la 20-an de decembro 1955 en Refahiye) estas turka politikisto kiu estas ekde majo 2016 gvidanto de la partio Adalet ve Kalkınma Partisi *(Partio de Justeco kaj Disvolviĝo)* (AKP) kaj ministroprezidento de la Turka Respubliko.. Li estas fondanta membro de la partio kaj lastfoje aktiviĝis en la Tria Kabineto de Davutoğlu kiel Ministro pri transportoj.

Kariero en ŝipkonstruado
------------------------

Binali Yıldırım vizitis la İstanbul Teknik Üniversitesi *(Istanbulan Teknikan Universitaton)* kaj studis ŝipkonstruadon. Poste li aktiviĝis ĉe la *World Maritime University* en Malmö kiel asistanto kaj kunlaboranto de la esploro. Yıldırım laboris ĉe la Camialtı-ŝipkonstruejo kaj diversaj gvidantaj pozicioj en la ŝipkonstruado, kiel la *Istanbul Sea Buses Company* *(IDO)* ekde 1994 ĝis 2000. .

Politika kariero
----------------

Kiel gvidanto de la *IDO* li rilatiĝis kun Recep Tayyip Erdoğan, la urbestro de Istanbulo ekde 1994 ĝis 1998. Kune ili ellaboris novajn politikajn ideojn, konstruis la politikon sur konservativa demokrata bazo kaj finfine, en 2001, ili establis la novan partion Adalet ve Kalkınma Partisi *(Partio de Justeco kaj Disvolviĝo)*.. Post la rapida sukceso de la AKP, Yıldırım estis unufoje selektita kiel parlamentano de la Unua Restrikto de Istanbulo en 2002 kaj reelektita en 2007 en la parlamentaj elektoj. Li ankaŭ aktiviĝis kiel *ministro pri transporto* ĉe la Unua Kabineto de Erdoğan. Por konkurenci kiel parlamentanto de Izmir, li forlasis sian pozicion kiel *ministro pri transporto* en 2011.
Ĉe la lokaj elektoj en 2014 li kandidatiĝis kiel urbestro de Izmir sed malsuperis al la posedanto de ĉi tiu ofico, Aziz Kocaoğlu. Pro la malvenko li reprenis sian pozicion kiel *ministro pri transporto* ĉe la Tria Kabineto de Davutoğlu. .

### Ministroprezidento, 2016-2018

Identifigita kiel unu el la plej lojalaj subtenantoj de Recep Tayyip Erdoğan kiu planas restrukturi Turkion en prezidanta respubliko, li estis post la retiriĝo de Davutoğlu elektita kiel nova ministroprezidento kaj gvidanto de la AKP. La 22-an de majo 2016, li prenis tiun postenon. .

### 2019-nuna

Post la malvenko ĉe la lokaj elektoj en 2014, li kandidiĝis denove kiel urbestro en 2019. Tamen lia konkuranto Ekrem İmamoğlu, de la CHP partio, preterpasis lin..

Referencoj
----------

1. ↑  AKP wählt Yildirim zum neuen Chef und Ministerpräsidenten (artikolo ĉe *SPIEGEL Online*, vizitita la 31-an de majo 2016)
2. ↑  Binali Yıldırım, a ‘man of projects’ (artikolo ĉe *hurriyetdailynews.com*, vizitita la 31-an de majo 2016)
3. ↑  turke Binali Yıldırım kimdir? (artikolo ĉe *NTV.tr*, vizitita la 31-an de majo 2016)
4. ↑  angle Turkey politics: Erdogan ally Yildirim nominated as PM (artikolo ĉe *BBC News*, vizitita la 31-an de majo 2016)
5. ↑  turke Binali Yıldırım başbakanlık görevini devraldı (artikolo ĉe *Milliyet.com*, vizitita la 31-an de majo 2016)
6. ↑  angle Opposition Candidate Elected Istanbul Mayor in Local Vote (artikolo ĉe *Globe Post Turkey*, vizitita la 29-an de majo 2019). Arkivigite je 2019-04-01 per la retarkivo Wayback Machine,

* Kategorio Binali Yıldırım en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 560022
* GND: 115515679X
* LCCN: no2018151938
* VIAF: 650151965275100470008
 |